Jaapani bobtail on peen ja väga elegantne; tal on lihaseline keha nagu sportlasel ; proportsionaalselt kõrged käpad, kusjuures tagumised on esimestest pikemad. Need natukene painutatud tagumised käpad annavad erilise, natuke vänderdava  kõnnaku. Bobteil hüppab nagu känguru - tagumised käpad puudutavad maad enne esimesi (võib-olla sellega kompenseerides pika saba puudumist). Elav iseloom - see on Jaapani bobtaili eripära, ta on pidevas liikumises , hüppab, mängib ja tantsiskleb. Nad on väga vallatud, kassipoegade järel peab kogu aeg valvama, sest neid huvitab kõik, nad topivad oma nina igale poole, valmis hüppama kuhu iganes. Seda tõugu kassid on sõbralikud , taiplikud , armastavad seltsi ega ole agressiivsed, aga peremeheks valivad kindlasti  ainult ühe pere liikmetest. Nad on kergesti dresseeritavad, näiteks toovad, nagu koer, visatud palli teile kätte. Erinevalt enamusest kassidest ei karda nad üldse vett ja mõned isegi armastavad ujuda.